Pokker

**Pokkeriks** nimetatakse kaardimängu, mille eesmärk on võita pank tugevaima kombinatsiooniga *showdown*is või vastased mängust välja bluffides. Pokker on üks kõige levinumaid hasartmänge.

Pokkerist on mitu varianti, kuid mäng kulgeb enamasti sarnaselt. Sõltuvalt variandist võib mängija oma parima kombinatsiooni moodustamiseks kasutada oma käes olevaid varjatud kaarte (kaarte, mida teised mängijad ei näe) või kombineerides käes olevaid kaarte laual asuvate ühiste kaartidega (*community cards*).

Teisi mänge, mis kasutavad pokkeri kombinatsioonide tugevusjärjestust, võib samuti pokkeriks nimetada, kuid tavaliselt on tegu kasiinos mängitava *Oasis/Caribbean Stud* pokkeriga, kus mängija mängib kasiino vastu, või siis mänguautomaadil mängitava videopokkeriga.

Pokkerid jagunevad ladumis- (*stud*), tõmbamis- (*draw*) ja flopimängudeks (*flop*). Populaarsed mängud on Texas Hold'em, Seven-card stud, Five-card stud, Omaha High, Omaha High/Low ja Razz.

## Ajalugu

Pokkeri ajaloo üle vaieldakse siiani. Pokker meenutab Pärsia mängu "as nas" ja mida New Orleansis võisid kohalikele prantslastele õpetada Pärsia meresõitjad. Mängu nimi on ilmselt tulnud prantsuskeelsest sõnast "poque", mis omakorda pärineb saksakeelsest "pochen" – 'koputama'. Kuid siiani pole selge, kas pokkeri päritolu on seotud nende sõnadega.

Algeteks peetakse ka renessansiaja mängu "Primero" ja Prantsuse "Brelani". Inglise "Brag" (varem *Bragg*) pärineb ilmselgelt "Brelanist" ja sisaldas ka bluffimist (kuigi antud kontseptsioon oli muudes mängudes tollal veel tundmatu). On täiesti võimalik, et kõik need varased mängud võisid mõjutada pokkeri arengut selliseks, nagu me seda tänapäeval tunneme.

Inglise näitleja Joseph Crowelli andmetel mängiti pokkerit New Orleansis aastal 1829, pakiga, kus 20 kaarti, neli mängijat panustamas ja ära arvamas, kellel parim kaardikombinatsioon.

Jonathan H. Greeni raamat " An Exposure of the Arts and Miseries of Gambling" (G. B. Zieber, Philadelphia, 1843), kirjeldas mängu levikut New Orleansist ülejäänud riiki Mississippi jõepaatidega, millel tihti veedeti aega hasartmängudega. Kullapalaviku ajal mööda Mississippit põhja ja lääne poole levinud pokkerit peetakse sisserännanute igapäevase elu osaks.

## Reeglid
### Lühitutvustus

Pokkerit mängitakse pokkeritubades (millest paljud asuvad kasiinodes) üle kogu maailma. Pokkerit on läbi aegade mängitud ka "kodumängudes", kuigi enamikus riikides on pokkerimängu korraldamine kodustes tingimustes illegaalne. Interneti populaarsuse kasvades hakati pokkerit mängima ka internetis. Esimene internetis tegutsev pokkerituba, kus sai mängida pärisraha peale, oli Planet Poker, mis avas oma uksed 1998. aasta 1. jaanuaril ja sellest ajast algas internetipokkeri populaarsuse kasv. Tänapäeval mängib tipptunnil maailma suurimas pokkeritoas PokerStarsis korraga üle 150 000 mängija.

Kuna internet loob pokkeritubadele piiramatud võimalused, siis mängitakse kõikvõimalikke pokkerivariatsioone – ning eelkõige populaarseimat pokkerimängu Texas Holdemit – saab mängida alates minimaalsest 1-sendisest panusest kuni tuhandedollariliste mängudeni. Kuna pokker on saanud populaarseks terves maailmas, leidub internetis mängijaid kellaajast olenemata ning mängida on võimalik ka inimestega teiselt poolt maakera. Nüüdsest saab Texas Holdemit mängida ka Facebookis.

## Mängukeskkond

### Internetipokker
Internetipokker on muutunud populaarseks mitmel põhjusel. Nendest peamised on, et sobiva laua saab leida igal ajahetkel ning kodust lahkumata, internetikeskkonnas kaldub ebaeduka mängu puhul tekkida võiv häbitunne kaduma ja puudub ka vajadus istuda täissuitsetatud keskkonnas, mis võib juhtuda kasiinos. Rahalaudade panused algavad interneti pokkeritubades sedavõrd madalalt kui paar senti ja on olemas võimalus harjutada ka päris tasuta (*play-money*). Korraldaja võtab omale igast pangast sümboolse tasu, mida nimetatakse *[[rake]]* (mugandatult: reik). Internetipokkeri ajaloo kohta saab lugeda

### ''Live''-pokker
Uute huviliste kaasamiseks on pokkeritoad muutumas aina rohkem ja rohkem algajasõbralikuks: enamik pakub vähemalt ühte algajate õhtut nädalas. Pokkeritubades on mäng aeglasem kui internetis, sest reaalne inimene (diiler) peab kaarte segama ja jagama. Tihtipeale on aga kaarditubade reeglite nüansid natuke erinevad ja tasub alati küsida, kui pole milleski päris kindel. Näiteks peab osades pokkeritubades mängija istuma kaartide jagamise hetkel lauas, muidu tema käsi kaotab automaatselt.

## Mängijad
Mängijate arv võib rahalaudades ja ühelauaturniiridel varieeruda kahest, mees-mehe vastu (*heads-up*) mängust, kuni kümneni. Mitmelauaturniiride osavõtjate arv on limiteeritud ainult mängu korraldaja poolsete võimaluste piiratusega ja võib kohati küündida tuhandete mängijateni. Tüüpilisel kümneinimeseturniiril saavad auhinnaraha kolm parimat, jagunemisega 50% esimesele, 30% teisele ja 20% kolmandale.

## Pokkerikäte tugevusjärjekord

Peaaegu kõiki pokkerimänge mängitakse ühe 52 kaardist koosneva kaardipakiga.

Populaarseima pokkerimängu – Texas Hold'emi – käte tugevused on järgnevad (alustades nõrgemast):

## Texas Holdem Pokeri reeglid

Holdemit mängitakse standardse 52-kaardise pakiga. Mäng toimub teiste inimeste vastu, diileri ülesanne on kaartide jagamine, panga kontrollimine ja ebaselgete olukordade lahendamine. Kodustes mängudes, kus professionaalne diiler puudub, jagavad mängijad kaarte järjekorras. Kasiinodes kasutatakse diileri tähistamiseks plastikketast (button) , mis liigub kellaosuti suunas mängijalt-mängijale ja näitab ära, millise mängija eest diiler parasjagu kaarte teeb.

### Blindid (pimepanused)

Mängu alguses asetavad 2 diileri vasakul käel (kasiinos buttonist vasakul) istuvat mängijat panka pimepanused (blindid). Sellega kindlustatakse, et pank ei ole tühi ja on, mille nimel mängida. Nagu öeldakse – iga pokkerikäsi algab võitlusest blindide pärast. Kui blindid puuduksid, oleks teoreetiliselt ainuõige strateegia istuda ja oodata parimat võimalikku kätt (AA, kaks ässa) ning (heade mängijate puhul) mängu lihtsalt ei toimuks. Seega, blindid käivitavad mängu.

Tüüpilise struktuuri puhul asetab väike blind (*small blind*; diileri vasakul käel istuv mängija) panka pool miinimumpanust; väikse blindi vasakul käel istuv mängija (suur blind; *big blind*) asetab panka ühe miinimumpanuse. Üsna levinud on ka variatsioonid, kus väike blind paneb 1/3 või 2/3 miinimumpanusest.

### Jaotus (''the deal'')

Igale mängijale jagatakse kaks kaarti, kaardiselg üleval (taskukaardid, *hole cards*). Mängija hoiab kaartide väärtuse salajasena. Kõige tavapärasem kaardivaatamise viis on selline, kus mängija varjab ühe käega kaarte ja teisega tõstab nende nurga üles, nii et tekib võimalus kaartide väärtuse tuvastamiseks.

Kaardid peavad jääma lauale terve jaotuse ajaks. Samas on mängijal õigus hetkeks tõsta kaardid laualt näole lähemale, et vältida valesti nägemist (nt A ja 4 on ainult kaardinurka vaadates väga sarnased). Pärast vaatamist tuleb asetada kaardid tagasi lauale. Jaotuse ajal on kaasmängija(te)le kaartide näitamine keelatud. Ka pärast jaotust on hea tava (ja tihti lausa reegel) – "Show for one, show for all!" Ehk siis, näidates kaarte ühele mängijale, tuleb seda teha ka tervele lauale.

### Mängu eesmärk

Mängu eesmärk on moodustada kahest käesolevast kaardist ja viiest lauale avatavast kaardist (Laud; *The Board*) teistest mängijatest parem viiekaardine pokkerikäsi. Käsi võib koosneda kahest taskukaardist ja kolmest lauakaardist; ühest taskukaardist ja neljast lauakaardist või – väga harvadel juhtudel – ainult viiest lauakaardist. Sellise situatsiooni kohta öeldakse, et "laud mängib". Parim käsi võidab panga (kõigi panuste summa).

### Esimene panustamisvoor (''pre-flop'')

Pärast kaartide jagamist toimub esimene panustamisvoor. Alustab mängija, kes istub suure *blind*'i vasakul käel. Tal on valida kolme käigu vahel: maksmine (*call*), tõstmine (*raise*) või loobumine (*fold*).

* Maksmine – mängija paneb panka panuse, mis on võrdne eelmise mängija panusega (hetkel suure *blind*'iga).
* Tõstmine – mängija paneb tasa eelmise mängijaga ja lisab juurde omapoolse panuse. Lisapanuse suurus varieerub mängu panustamistruktuurist. Traditsionaalselt esineb kolme tüüpi panustamisstruktuure :

* *fixed limit*'i (FL) mängudes saab tõsta ainult kindla summa (reeglina üks panus) võrra. Lisaks on tõstmiste arv piiratud (capped); traditsionaalselt on piiriks tõstmine neljale panusele. Näiteks kui suur *blind* on $1, siis esimene tõste on $2-le ja maksimaalselt saab panus tõusta $4-le.
* *pot-limit*'i (PL) mängudes saab maksimaalselt tõsta hetkel pangas olevate panuste summa võrra.
* *no-limit*'i (NL) mängudes võib mängija panustada ükskõik millise summa enda chipsidest. Piiranguks on see, et panustada tohib ainult jaotuse alguses laual olnud chipse; taskusse või pangaautomaadi juurde nelikut nähes enam minna ei saa ega tohi!

* Loobumine – mängija ei soovi käesolevas jaotuses edasi mängida ja loobub. Selleks lükkab ta kaardid (pildipool all) diileri suunas. Diiler asetab kaardid teiste mängust eemaldatud kaartide hulka (Muck).

Ülejäänud mängijatel on kasutada samad käigud. Kui jaotuses on juba olnud üks tõste (*raise*), siis järgmist tõstmist nimetatakse ületõsteks (*re-raise*). Ületõste ei tohi olla väiksem kui sellele eelnenud tõste (kui vastane paneb $10, siis minimaalne ületõste saab olla $20).

### Flop (''the flop'')

Pärast esimest panustamisvooru "põletab" diiler paki pealmise kaardi (asetab selle mahavisatud kaartide hulka). Sellega kindlustatakse, et kui keegi kogemata pealmist kaarti nägi (või lihtsalt mingil põhjusel ära tundis), siis ei ole sellest vähimatki kasu, sest antud kaarti flopis ei avata. Järgimiseks avab diiler laua keskele kolm kaarti, pildipool üleval.

Neid kaarte kutsutakse flopiks (*the flop*). Flopikaardid on kõikidel mängijatel ühised (*community cards*) ehk siis, kõik mängijad kasutavad neid enda pokkerikäe moodustamisel.

### Teine panustamisvoor

Erinevalt pre-flopist alustab kõigis flopijärgsetes voorudes panustamist diileri vasakul käel (buttonist vasakul) asetsev mängija. Kolmele tuttavale käigule lisandub nüüd ka võimalus raha panka panemata vaadata ehk passida (*check*). Seda juhul, kui ükski mängija pole veel antud voorus panust teinud (bettinud). Sisuliselt annab mängija checkides sõnavooru järgmisele mängijale, kuid erinevalt pre-flopist ei pea ta veel kaartidest loobuma ja saab jätkata mängu.

Kui keegi mängijatest on panuse teinud, kaob vaatamise võimalus ära ja järgnevad mängijad saavad valida maksmise, tõstmise ja loobumise vahel. Panustamisvoor lõpeb, kui kõik jätkata soovivad mängijad on pannud panka võrdse koguse raha.

Eriolukord tekib, kui ühel mängijatest pole piisavalt raha või mängumärke, et tõstele vastata. Näiteks on pangas $50, mängija A panustab $50, mängija B maksab, aga mängijal C on järgi ainult $30. Sellise juhul kuulutatakse mängijal C välja "All-in"-olukord. All-in tähendab, et mängija C edasistes panustamisvoorudes kaasa rääkida ei saa ning ta mängib ainult nende märkide peale, mis all-in olukorra tekkimisel pangas olid. Antud näites siis $50 pre-flopist + 3x$30 flopist (A ja B panevad tasa C märkide summa). Seda panka nimetatakse peapangaks (*main pot*). A ja B ülejäänud osa panusest ($20+$20) läheb kõrvalpanka (*side pot*). A ja B mängivad mõlema panga võitmise peale; C mängib ainult peapangale. All-in olukord on väga tavaline no-limit ja pot-limit mängudes, harvemini *fixed limit*-is.

### Neljas flopikaart (''the turn''; ''fourth street'')

Pärast teise panustamisvooru lõppu "põletab" diiler uuesti pealmise kaardi ja avab ühe kaardi lahtiselt lauale.
Kolmas panustamisvoor

Analoogne teisele panustamisvoorule. Fixed limiti mängudes kahekordistatakse panused. Näiteks $0,5/$1 blindidega mängudes on esimeses kahes voorus panustamisühikuks $1 (max $4); kolmandas ja neljandas seevastu $2 (max. $8)

### Viies flopikaart (''the river''; ''fifth street'')

Pärast kolmanda panustamisvooru lõppu "põletab" diiler uuesti pealmise kaardi ja avab ühe kaardi lahtiselt lauale.
Neljas panustamisvoor

Analoogne kolmandale voorule. Panustamise lõppedes avatakse kaardid (the showdown) ja parim viiekaardine pokkerikäsi võidab panga. Võrdsete käte puhul läheb pank jagamisele.

## Omaha Pokeri reeglid

On 2 omaha-pokkeri liiki : Omaha High, milles parim viiekaardiline pokkerikäsi võidab panga; ja Omaha High/Low (tuntud ka kui Omaha H/L; Omaha Hi/Lo; Omaha 8-or-better; Omaha/8), kus pank jagatakse parima ja halvima pokkerikäe vahel pooleks. Pot-limit Omaha High (lühendatult PLO) domineerib Euroopa rahalaudades; Limit Omaha Hi/Lo on muutunud väga populaarseks USA-s.

Omaha High' reeglid baseeruvad Texas Holdemil. Erinevused on järgmised:

* mängijatele jagatakse 4 taskukaarti
* mängija PEAB enda pokkerikäe moodustamisel kasutama kahte taskukaarti ja kolme lauakaarti

Kõik panustamisvoorud ja jaotuse ülesehitus on identsed holdemile.

Paljud holdemimängijad pelgavad Omahat mängima hakata, kuna neli taskukaarti ja sellest tulenev kombinatsioonide rohkus (iga omahakäsi sisaldab justkui 6 holdemikätt. Näiteks AKQJ koosneb kuuest kahekaardilisest kombinatsioonist – AK; AQ; AJ; KQ; KJ; QJ) hirmutab ära. Tegelikult on Omaha keerukus petlik; pigem võiks öelda, et Holdem oma näilises lihtsuses on isegi komplitseeritum!

Kõige keerulisem asi Omahas ongi...kaartide vaatamine. Selleks, et proffide kombel nelja kaarti pelgalt nurgatõstmisega vaadata, kulub killuke aega kindlasti; mõnel rohkem, mõnel vähem – olenevalt õppija näpuosavusest ja silmateravusest!

## Omaha High/Low (''8 or Better'') reeglid
Omaha High/Low (tuntud ka kui Omaha H/L; *Omaha Hi/Lo*; *Omaha 8-or-better*; Omaha/8) sarnaneb väga Omaha High'ga (mis omakorda baseerub Texas Holdemil). Ainus vahe ongi, et pank jagatakse kõrgeima (*High*) ja madalaima (*Low*) kaardikombinatsiooni vahel pooleks. Kuna äss loetakse madalaima kombinatsiooni arvestamisel üheks ning read/mastid *Low* arvestamisel ei loe, on parim madal kombinatsioon A, 2, 3, 4, 5. NB! Madal kombinatsioon ei tohi sisaldada paarduvaid kaarte.

Selleks, et madal kombinatsioon arvesse läheks, peavad kõik kombinatsiooni kaardid olema väiksemad kui 9 ehk kombinatsiooniks peab laual olema kolm erinevat kaarti kaheksast ässani. Madala käe tugevust vaadatakse kombinatsiooni kõrgeima kaardi järgi – näiteks 7, 6, 5, 4, 3 on parem kui 8, 4, 3, 2, A (7-ga algav *Low* vs 8-ga algav *Low*), olgugi et teises kombinatsioonis on 2 madalamat kaarti kui esimeses. *Low*`d hakatakse alati lugema ülevalt alla! Kui ükski käsi madala käena ei kvalifitseeru, võidab kogu poti kõrgeim käsi.

Mängija tohib kasutada hi ja lo arvestamisel kahte sama kaarti (nt A, 2, Q, K taskus ja laual 3, 4, 5, T, J – nii parim *high* kui parim *low* moodustuvad ässa ja kahte kasutades) või erinevaid kaarte (A, 2, K, K käsi kasutab 3, 4, 7, J, K – lauaga *high* moodustamiseks kahte kuningat ja *low* moodustamiseks ässa ja kahte).

Kui pangas on mittejagatav arv *chips*'e (nt 525 *chips*'i ja väikseima väärtusega *chips* on 25), antakse ekstra *chips* (25) *high*-käe võitjale.

## Seven Card Stud Pokeri reeglid
Seven Card Stud on kõige populaarsem stud-pokkeri vorm. Mängus saab osaleda 2–8 mängijat.
Igale mängijale jagatakse kokku 7 kaarti, nendest kolm kinniselt ja neli avatult.

**Mängu eesmärk**
Mängu eesmärk on moodustada sinule jagatud 7 kaardist tugevam viiekaardiline pokkerikäsi kui vastasmängijatel.

**Kohustuslikud panused**

**Ante**'
Enne kaartide jagamist asetavad kõik mängijad potti kohustusliku algpanuse ehk ante. Seven Card Studis on tüüpiline ante ca 1/5 madalamast panuselimiidist (nt $1/$2 mängus $0.20).

**Bring-in**
Pärast esimese kolme kaardi (2 kinnist ja 1 avatud) jagamist peab kõige väiksema avatud kaardiga mängija tegema kohustusliku avapanuse ehk "bring-in"-i. Tüüpilise struktuuriga mängudes on bring-in 1/2 või 2/5 madalamast panuselimiidist ($1/$2 mängus $0.50). Kui kahel või enamal mängijal on väljas võrdse suurusega kaart, teeb bring-in`i diileri vasakule käele kõige lähemal istuv mängija. Bring-in on ühtlasi panustamise algus – kui keegi vastastest panust ei tõsta, ei pea bring-in`i teinud mängija järgmise kaardi vaatamise eest enam rohkem raha potti panema.

**Panustamisvoorud**

Kokku on viis panustamisvooru. Esimesed kaks vooru (*3rd street* ja *4th street*) on madala panuselimiidiga; järgmised kolm vooru (*5th street*, *6th street*, *7th street*) on kõrge panuselimiidiga. Näiteks $1/$2 limiitidega mängus toimuvad kõik panustamised (bet) ja tõstmised (raise) esimeses kahes voorus 1 $ kaupa; kolmes viimases voorus aga 2 $ kaupa. Ühes voorus saab olla üks algne panus ja kolm tõstmist; maksimaalselt saab $1/$2 mängus panus tõusta madalal panuselimiidil 4 $ ja kõrgel limiidil 8 $ peale.

Näidiskäes on võetud aluseks $1/$2 panuselimiitidega mäng. Sulgudes toodud dollarid näitavad vastavate panuste väärtust $1/$2 mängus.

* Esimene voor (*3rd street*) – Igale mängijale jagatakse 2 kinnist ja 1 lahtine kaart. Väikseim lahtine kaart teeb kohustusliku avapanuse, 1/2 madalamast panuselimiidist ($0.50). Valikuliselt võib ta ka tõsta (*raise*), pannes panka ühe madala limiidi panustusühiku ($1). Mäng jätkub kellaosuti liikumissuunas ja igal mängijal on võimalus valida loobumise (*fold*), maksmise (*call*) ja tõstmise (*raise*) vahel. Tõsta saab iga mängija 1 panustamisühiku võrra ($1); maksimaalselt saab panus tõusta 4 ühikule ($4).

* Teine voor (*4th street*) – Kõikidele allesolevatele mängijatele jagatakse 1 lahtine kaart. Nüüd alustab panustamist kõrgeim kaart või kombinatsioon (kõrgeim kombinatsioon on antud hetkel 2 ässa). Kui kõrgeim kombinatsioon on võrdne kahel või enamal mängijal, alustab panustamist diileri vasakule käele lähemal istuv mängija. Kolmele tuttavale käigule (fold, call, raise) lisandub nüüd ka võimalus raha panka panemata vaadata (check). Seda juhul, kui ükski mängija pole veel antud voorus panust teinud. Sisuliselt annab mängija vaadates sõnavooru järgmisele mängijale, kuid erinevalt *3rd street*'ist ei pea ta veel kaartidest loobuma ja saab jätkata mängu. Kui keegi mängijatest on panuse teinud, kaob vaatamise võimalus ära ja järgnevad mängijad saavad valida maksmise, tõstmise või loobumise vahel. Käiguvoor liigub edasi kellaosuti liikumissuunas. Kui ühel mängijatest moodustub avatud kaartidest paar, siis on temal JA teistel mängijatel võimalus panustada 1 ühik ($1) või tõsta 2 ühikule ($2). Paari väljasolek on ainus eriolukord, kus mängija saab korraga tõsta 2 panustusühiku võrra ja see kehtib ainult *4th street*-panustusvooru puhul. Edasistes voorudes toimub panustamine eranditult 1 ühiku kaupa.

* Kolmas voor (*5th street*) – mängijad saavad juurde 1 lahtise kaardi. Mäng jätkub sarnaselt eelmise vooruga, kõige kõrgem kombinatsioon alustab panustamisega, kuid panuselimiit tõuseb madalalt limiidilt (1 $) kõrgele limiidile (2 $). Kolmandas ja kõigis edasistes panustamisvoorudes toimub panustamine ja tõstmine kõrge limiidi järgi.

* Neljas voor (*6th street*) – mängijad saavad juurde 1 lahtise kaardi. Panustamine analoogne eelmisele voorule.

* Viies voor (*7th street*) – mängijad saavad juurde 1 kinnise kaardi. Panustamine analoogne eelmisele voorule. Väga harva võib juhtuda, et kõik 8 mängijat püsivad mängus kuni viimase kaardini. Sellisel juhul saaksid kaardid lihtsalt otsa (8 x 7 = 56, kuid pakis on ainult 52 kaarti) ning personaalsete kinniste kaartide asemel jagatakse laua keskele üks lahtine kaart, mida kõik mängijad võivad kasutada enda parima viiekaardilise pokkerikäe moodustamisel.

**Kaartide avamine (''showdown'')**

Esimesena avab kaardid viimasena käiguvoorus olnud mängija. Edasi jätkatakse kellaosuti liikumissuunas ja igal mängijal on õigus enda kaarte näidata või – juhul kui nad näevad, et eelnevalt kaardid avanud mängija käsi lööb nende käe – kaardid näitamata maha visata (muck). Tihti mängijad kasutavadki muckimise võimalust, et mitte anda vastastele infot enda mängustiili kohta. NB! Muckides ole veendunud, et sa kogemata võitvat kätt maha ei viska!

## Seven Card Stud 8 or Betteri reeglid
Seven Card Stud High/Low (tuntud ka kui Hi/Lo; 8-or-better) sarnaneb väga Seven Card Studiga. Ainus vahe ongi, et pank jagatakse kõrgeima (High) ja madalaima (Low) kaardikombinatsiooni vahel pooleks. Mängus saab osaleda 2–8 mängijat.
Igale mängijale jagatakse kokku 7 kaarti, nendest kolm kinniselt ja neli avatult.

**Mängu eesmärk**

Mängu eesmärk on moodustada sinule jagatud 7 kaardist kõrgem ja/või madalam viiekaardiline pokkerikäsi kui vastasmängijatel. Pank jagatakse kõrgeima (*high*) ja madalaima (*low*) kaardikombinatsiooni vahel pooleks.

Kuna äss loetakse madalaima kombinatsiooni arvestamisel üheks ning read/mastid Low arvestamisel ei loe, on parim madal kombinatsioon A,2,3,4,5. NB! Madal kombinatsioon ei tohi sisaldada paarduvaid kaarte. Selleks, et madal kombinatsioon arvesse läheks, peavad kõik kombinatsiooni kaardid olema väiksemad kui 8. Madala käe tugevust vaadatakse kombinatsiooni kõrgeima kaardi järgi – näiteks 7,6,5,4,3 on parem kui 8,4,3,2,A (7-ga algav Low vs 8-ga algav Low), olgugi et teises kombinatsioonis on 2 madalamat kaarti kui esimeses. Pea meeles, Low'd hakatakse alati lugema ülevalt alla ja kõrgeima kaardi omanik on kaotaja!
Kui ükski käsi madala käena ei kvalifitseeru, võidab kogu poti kõrgeim käsi.

**Kohustuslikud panused**

**Ante**

Enne kaartide jagamist asetavad kõik mängijad potti kohustusliku algpanuse ehk ante. Seven Card Stud High/Low's on tüüpiline ante ca 1/5 madalamast panuselimiidist (nt $1/$2 mängus $0.20).

**Bring-in**

Pärast esimese kolme kaardi (2 kinnist ja 1 avatud) jagamist peab kõige väiksema avatud kaardiga mängija tegema kohustusliku avapanuse ehk "bring-in"-i. Tüüpilise struktuuriga mängudes on bring in 1/2 või 2/5 madalamast panuselimiidist ($1/$2 mängus $0.50). Kui kahel või enamal mängijal on väljas võrdse suurusega kaart, teeb bring-in`i diileri vasakule käele kõige lähemal istuv mängija. Bring-in on ühtlasi panustamise algus – kui keegi vastastest panust ei tõsta, ei pea bring-in`i teinud mängija järgmise kaardi vaatamise eest enam rohkem raha potti panema.

**Panustamisvoorud**

Kokku on viis panustamisvooru. Esimesed kaks vooru (*3rd street* ja *4th street*) on madala panuselimiidiga; järgmised kolm vooru (*5th street*, *6th street*, *7th street*) on kõrge panuselimiidiga. N. $1/$2 limiitidega mängus toimuvad kõik panustamised (bet) ja tõstmised (raise) esimeses kahes voorus $1 kaupa; kolmes viimases voorus aga $2 kaupa. Ühes voorus saab olla üks algne panus ja kolm tõstmist; maksimaalselt saab $1/$2 mängus panus tõusta madalal panuselimiidil $4 ja kõrgel limiidil $8 peale.

Näidiskäes on võetud aluseks $1/$2 panuselimiitidega mäng. Sulgudes toodud dollarid näitavad vastavate panuste väärtust $1/$2 mängus.

* Esimene voor (*3rd street*) – igale mängijale jagatakse 2 kinnist ja 1 lahtine kaart. Väikseim lahtine kaart teeb kohustusliku avapanuse, 1/2 madalamast panuselimiidist ($0.50). Valikuliselt võib ta ka tõsta (*raise*), pannes panka ühe madala limiidi panustusühiku ($1). Mäng jätkub kellaosuti liikumissuunas ja igal mängijal on võimalus valida loobumise (*fold*), maksmise (*call*) ja tõstmise (*raise*) vahel. Tõsta saab iga mängija 1 panustamisühiku võrra ($1); maksimaalselt saab panus tõusta 4 ühikule ($4).

* Teine voor (*4th street*) – kõikidele allesolevatele mängijatele jagatakse 1 lahtine kaart. Nüüd alustab panustamist kõrgeim kaart või kombinatsioon (kõrgeim kombinatsioon on antud hetkel 2 ässa). Kui kõrgeim kombinatsioon on võrdne kahel või enamal mängijal, alustab panustamist diileri vasakule käele lähemal istuv mängija. Kolmele tuttavale käigule (*fold*, *call*, *raise*) lisandub nüüd ka võimalus raha panka panemata vaadata (*check*). Seda juhul, kui ükski mängija pole veel antud voorus panust teinud. Sisuliselt annab mängija vaadates sõnavooru järgmisele mängijale, kuid erinevalt *3rd street*'ist ei pea ta veel kaartidest loobuma ja saab jätkata mängu. Kui keegi mängijatest on panuse teinud, kaob vaatamise võimalus ära ja järgnevad mängijad saavad valida maksmise, tõstmise või loobumise vahel. Käiguvoor liigub edasi kellaosuti liikumissuunas. Kui ühel mängijatest moodustub avatud kaartidest paar, siis on temal JA teistel mängijatel võimalus panustada 1 ühik ($1) või tõsta 2 ühikule ($2). Paari väljasolek on ainus eriolukord, kus mängija saab korraga tõsta 2 panustusühiku võrra ja see kehtib ainult *4th street*-panustusvooru puhul. Edasistes voorudes toimub panustamine eranditult 1 ühiku kaupa.

* Kolmas voor (*5th street*) – mängijad saavad juurde 1 lahtise kaardi. Mäng jätkub sarnaselt eelmise vooruga, kõige kõrgem kombinatsioon alustab panustamist, kuid panuselimiit tõuseb madalalt limiidilt ($1) kõrgele limiidile ($2). Kolmandas ja kõigis edasistes panustamisvoorudes toimub panustamine ja tõstmine kõrge limiidi järgi.

* Neljas voor (*6th street*) – mängijad saavad juurde 1 lahtise kaardi. Panustamine analoogne eelmisele voorule.

* Viies voor (*7th street*) – Mängijad saavad juurde 1 kinnise kaardi. Panustamine analoogne eelmisele voorule. Väga harva võib juhtuda, et kõik 8 mängijat püsivad mängus kuni viimase kaardini. Sellisel juhul saaksid kaardid lihtsalt otsa (8x7=56, kuid pakis on ainult 52 kaarti) ning personaalsete kinniste kaartide asemel jagatakse laua keskele üks lahtine kaart, mida kõik mängijad võivad kasutada enda parima viiekaardilise pokkerikäe moodustamisel.

**Kaartide avamine (''showdown'')**

Esimesena avab kaardid viimasena käiguvoorus olnud mängija. Edasi jätkatakse kellaosuti liikumissuunas ja igal mängijal on õigus enda kaarte näidata või – juhul kui nad näevad, et eelnevalt kaardid avanud mängija käsi lööb nende käe – kaardid näitamata maha visata (muck). Tihti mängijad kasutavadki muckimise võimalust,et mitte anda vastastele infot enda mängustiili kohta. NB! Muckides ole veendunud, et sa kogemata võitvat kätt maha ei viska!

## Five Card Studi reeglid
5 Card Stud on väga sarnane Seven Card Studiga. Peamine erinevus on, et igale mängijale jagatakse – arvasid õigesti – 5 kaarti. Esimene kaart jagatakse kinniselt ja ülejäänud 4 kaarti lahtiselt lauale.

**Mängu eesmärk**

Mängu eesmärk on moodustada sinule jagatud 5 kaardist tugevam pokkerikäsi kui vastasmängijatel.

**Algpanus ehk ''ante***

Enne kaartide jagamist asetavad kõik mängijad potti kohustusliku algpanuse ehk ante. Ante suurus sõltub laua limiitidest – mida madalamad limiidid, seda madalam ante. $0.50/$1 laudades reeglina ante puudub; $10/$20 laudades on ante $1. Tüüpilne ante ongi ca 10% madalamast panuselimiidist.

*'Panustamisvoorud**

Kokku on 5 Card Studis neli panustamisvooru. Esimesed kaks vooru on madala panuselimiidiga; viimased kaks vooru on kõrge panuselimiidiga. Näiteks $1/$2 limiitidega mängus toimuvad kõik panustamised (''bet'') ja tõstmised (''raise'') esimeses kahes voorus $1 kaupa; kahes viimases voorus aga $2 kaupa. Ühes voorus saab olla üks algne panus ja kolm tõstmist; maksimaalselt saab $1/$2 mängus panus tõusta madalal panuselimiidil $4 ja kõrgel limiidil $8 peale.

Näidiskäes on võetud aluseks $1/$2 panuselimiitidega mäng. Sulgudes toodud dollarid näitavad vastavate panuste väärtust $1/$2 mängus.

* Esimene voor – kui kõik mängijad on maksnud ante, jagatakse kõigile 1 kinnine ja 1 avatud kaart. Kõige väiksema avatud kaardiga mängija peab tegema kohustusliku avapanuse ehk "bring-in"-i. Tüüpilise struktuuriga mängudes on bring-in 1/2 madalast panuselimiidist ($0.50). Kui kahel või enamal mängijal on väljas võrdse suurusega kaart, teeb bring-in`i nõrgema mastiga kaart (mastide tugevusjärjestus on poti, ärtu, ruutu, risti). Valikuliselt võib avapanuse tegija ka panust tõsta (''raise''), makstes panka ühe madala limiidi panustusühiku ($1). Edasi jätkub mäng kellaosuti liikumissuunas ja igal mängijal on võimalus valida loobumise (''fold''), maksmise (''call'') ja tõstmise (''raise'') vahel. Tõsta saab iga mängija ainult 1 panustamisühiku võrra ($1); maksimaalselt saab panus tõusta 4 ühikule ($4).

* Teine voor – kõikidele allesolevatele mängijatele jagatakse 1 lahtine kaart. Nüüd alustab panustamist kõrgeim kaart või kombinatsioon (kõrgeim kombinatsioon on antud hetkel 2 ässa). Kui kõrgeim kombinatsioon on võrdne kahel või enamal mängijal, alustab panustamist diileri vasakule käele lähemal istuv mängija. Kolmele tuttavale käigule (fold, call, raise) lisandub nüüd ka võimalus raha panka panemata vaadata (''check''). Seda juhul, kui ükski mängija pole veel antud voorus panust teinud. Sisuliselt annab mängija vaadates sõnavooru järgmisele mängijale, kuid erinevalt esimesest voorust ei pea ta veel kaartidest loobuma ja saab jätkata mängu. Kui keegi mängijatest on panuse teinud, kaob vaatamise võimalus ära ja järgnevad mängijad saavad valida maksmise, tõstmise ja loobumise vahel. Käiguvoor liigub edasi kellaosuti liikumissuunas. Kui ühel mängijatest moodustub avatud kaartidest paar, siis on temal JA teistel mängijatel võimalus panustada 1 ühik ($1) või tõsta 2 ühikule ($2). Paari väljasolek on ainus eriolukord, kus mängija saab korraga tõsta 2 panustusühiku võrra ja see kehtib ainult teise panustusvooru puhul. Edasistes voorudes toimub panustamine eranditult 1 ühiku kaupa.

* Kolmas voor – mängijad saavad juurde 1 lahtise kaardi. Mäng jätkub sarnaselt eelmise vooruga, kõige kõrgem kombinatsioon alustab panustamisega, kuid panuselimiit tõuseb madalalt limiidilt ($1) kõrgele limiidile ($2). Kolmandas ja kõigis edasistes panustamisvoorudes toimub panustamine ja tõstmine kõrge limiidi järgi.

* Neljas voor – mängijad saavad juurde 1 kinnise kaardi. Panustamine analoogne eelmisele voorule.

**Kaartide avamine (*showdown*)**

Esimesena avab kaardid viimasena käiguvoorus olnud mängija. Edasi jätkatakse kellaosuti liikumissuunas ja igal mängijal on õigus enda kaarte näidata või – juhul kui nad näevad, et eelnevalt kaardid avanud mängija käsi lööb nende käe – kaardid näitamata maha visata (muck). Tihti mängijad kasutavadki muckimise võimalust, et mitte anda vastastele infot enda mängustiili kohta. NB! Muckides ole veendunud, et sa kogemata võitvat kätt maha ei viska!

Pokkerikäe moodustamisel kasutatakse kõiki viit kaarti. Kui mitmel mängijal on võrdne käsi, jagatakse pank pooleks.

== Crazy Pineapple'i reeglid ==
Crazy Pineapple on põnev Texas Holdemi variatsioon. Ainus erinevus Holdemist on, et mängijatele jagatakse algul 3 kinnist taskukaarti, millest ühe tuleb pärast flop'i maha visata.

**Üldised reeglid**

Mängijatele jagatakse 3 taskukaarti ja toimub esimene panustamisvoor (detailse selgituse panustamisvoorude ja struktuuride kohta leiad Texas Holdemi reeglite alt). Pärast seda avab diiler laua keskele 3 kaarti (''flop''). Toimub teine panustamisvoor, mille lõpus peavad mängijad ühe taskukaartidest maha viskama. See tekitab tihti väga keerulisi olukordi. Näiteks on sul käes Ac Kh Th ja flopp on Kc Tc 3c. Kas jätta 2 paari või visata T maha ja proovida püüda kõrgeimat masti? Keeruline.

Pärast teist panustamisvooru kulgeb mängu sarnaselt Holdemiga.

== Crazy Pineapple 8 or Betteri reeglid ==

Crazy Pineapple High/Low (Hi/Lo; 8-or-better) sarnaneb väga Crazy Pineapple High'ga. Ainus vahe ongi, et pank jagatakse kõrgeima (High) ja madalaima (Low) kaardikombinatsiooni vahel pooleks.

**Mida tähendab *8-or-better*?**

8-or-better viitab sellele, et madal käsi peab sisaldama kõiki 8-st väiksemaid kaarte. Kui seda nõuet täitvat kätt ei leidu, võidab kogu panga kõrge käsi. Kõrgele käele mingeid nõudmisi ei esitata – kõige parem käsi võidab alati vähemalt poole pangast.

Kvalifitseerunud Low koosneb viiest erineva väärtusega kaardist vahemikus A-8. Kui mitu mängijat täidab selle kriteeriumi, võidab Low-panga mängija, kelle kõrgeim kaart on väiksem teise mängija kõrgeimast kaardist (nt A2567 võidab A2678). Kui mõlema mängija Low algab sama kaardiga, siis võrreldakse järgmist kõrgeimat kaarti (nt A2357 vs A2367 – 75 võidab 76). Kui ka teine kaart on sama, siis võrreldakse kolmandat kaarti jne. Parim madal käsi on A2345 – read ja mastid on madalas käes lubatud, kuid paarduvad kaardid mitte (nt 22345 ei kvalifitseeru Low-käena).

Mängija võib kasutada kõrge ja madala käe moodustamisel samu või erinevaid kaarte. Näiteks kui mängijal on käes A6, laual on 23459, siis madala käe moodustamisel kasutab mängija käest ässa ja laualt 2345 (A2345) ja kõrge käe moodustamisel kuut (23456).

**Kõrge, madal...tahan kõike!**

Mängija ei pea valima, kas ta mängib kõrge või madala panga peale, sest üks mängija võib võita ka mõlemad pangad! Edukas High/Low strateegia põhinebki paljuski oskuses mängida kaarte, millega võid võita mõlemad pangad – nii kõrge kui ka madala. Näiteks kui sul on käes Ac 2c ja laual on 3c 4s 5c Jh Kc, on sul käes nii parim Low (A2345) kui ka parim High (ässaga mast).

== Double Flop Holdemi reeglid ==

Double Flop Holdem on Texas Holdem`i variatsioon, kus ühe flopi asemel avatakse lauale kaks floppi. Mängu eesmärk on moodustada teistest mängijatest parem pokkerikäsi ühe, teisesvõi mõlema flopiga. Pank jagatakse esimese ja teise flopi parima käe vahel pooleks. Kui ühel mängijal on parim käsi
mõlemas flopis, võidab ta kogu panga. Justkui mängiks 2 kätt 1 käe jooksul!

**Flop & Flop**

Pärast esimest panustamisvooru jagab diiler lauale 2 floppi – ülemine flop ja alumine flop. Hiljem jagatakse mõlemale flopile ka turni ja river, nii et moodustub 2 komplekti ühiseid kaarte (community cards).

**Mitut kaarti tohib kasutada?**

Täpselt nagu Holdemis peab mängija moodustama parima võimaliku viiekaardilise pokkerikäe kahest taskukaardist ja viiest lauakaardist – ülemisest VÕI alumisest flopist. Ka Double Flopi mängitakse standardse 52-kaardilise pakiga; kasuta seda enda eduks. Teadmine, milliseid kaarte vastasel olla ei saa,
võib kohati olla vägagi väärtuslik. Sinu kuningaga mast muutub kõrgeimaks mastiks, kui sinu mastist äss teise flopi keskel ilutseb!

**Proovi võita mõlemad pangad!**

Ühe pokkerikäe moodustamiseks tohib kasutada ainult ühe (ülemise VÕI alumise) flopi kaarte. Kui sul on käes A K, ülemine flop on J T 3 ja alumine Q 8 7, siis ei ole sul kümnest ässani rida, sest J ja T on ühes flopis, kuid Q teises.

Mängija ei pea valima, millist floppi ta mängida kavatseb, sest üks mängija võib võita ka mõlemad pangad! Edukas Double Flop strateegia põhinebki paljuski katses võita mõlemad pangad (moodustada parim käsi nii ülemises kui ka alumises flopis).

== Deuce to 7 Triple Draw' reeglid ==

Deuce to Seven Triple Draw (2–7 Triple Draw) on – sarnaselt Razziga – mäng, kus tasub paluda väikest ja viletsat kaarti.

Igale mängijale jagatakse 5 kaarti ja eesmärgiks on moodustada vastastest nõrgem viiekaardiline pokkerikäsi. Panustamisvoore on 4 ja kaardivahetusi 3. Pärast iga panustamisvooru (v.a. viimane voor) on mängijal võimalus vahetada enda käest 0–5 kaarti. Pärast viimast panustamisvooru avatakse kaardid ja kõige nõrgem viiekaardiline pokkerikäsi võidab panga.

**Käte tugevusjärjekord**

2–7 Triple Draw's läheb äss arvesse kõrgeima kaardina ja 2 madalaima kaardina. Ridasid ja maste arvestatakse kõrgete kätena. Näiteks 65432 on väga halb käsi. Tegemist ei ole 6-ga algava madala käega (6-low), vaid reaga ja seega on ta nõrgem kui nt AKQJ9. Samuti ei tohi käsi sisaldada paari. Näiteks 54322 ei ole 5-ga algav käsi, vaid kahtede paar ja nõrgem igast mittepaardunud käest.

Parim võimalik käsi on 75432, mis ei moodusta masti. Seda kätt tähistatakse ingliskeelse terminiga "wheel". Teiseks parim käsi on 76432; kolmandaks parim käsi on 76532 jne.

Kuna ässad on kõrged, ei moodusta A2345 rida, vaid on parim ässa sisaldav käsi (nut ace). Parim 8-t sisaldav käsi on 85432; parim 9 on 95432 jne. AKQJ9 on kõige halvem paardumata käsi. 54322 on parim paardunud käsi. Kombinatsioonide tugevus on samuti tagurpidine – kolmik on halvem kui paar;
rida omakorda halvem kui kolmik jne. Kõige halvem käsi on kuninglik mastirida (royal flush).

**Jaotuse kulg**

2–7 Triple Draw'd saab mängida kuni 6 inimest. Mängu struktuur on sarnaneb väga Holdemi omaga. Enne kaartide jagamist asetab diileri vasakul käel (buttonist vasakul) istuv mängija panka väikse blind`i ja temast järgmine mängija suure blind`i. Igale mängijale jagatakse 5 kaarti, millele järgneb panustamisvoor. Mängijatel on võimalus valida kolme käigu vahel : maksmine (call), tõstmine (raise) või loobumine (fold).

Pärast panustamisvooru lõppu on kõigil mitteloobunud mängijatel võimalus kaarte vahetada. Mängijad peavad vahetamiseks mõeldud kaardid enda ette lauale panema. Alustatakse diileri vasakul käel istuvast mängijast; käiguvoor liigub edasi kellaosuti liikumise suunas. Vahetada võib 0–5 kaarti.

Kui kõik mängijad on otsuse teinud, jagab diiler neile järjekorras vahetuskaardid. Kui näiteks esimene mängija vahetas 3 kaarti, teine 2 kaarti ja kolmas 1 kaardi, jagab diiler esimesele mängijale 3 kaarti ja võtab seejärel tema poolt maha visatud kaardid ära. Sama protseduur kordub ka teise mängijaga, kes saab 2 vahetuskaari ja kolmanda mängijaga, kes saab 1 vahetuskaardi.

Pärast kaardivahetust toimub teine panustamisvoor. Sellele järgneb uus kaardivahetus ja kolmas panustamisvoor. Seejärel vahetatakse viimast korda kaarte ja toimub viimane, neljas panustamisvoor.

**Kui kaardid saavad otsa...**

Vahel võib juhtuda, et pakist saavad kaardid otsa enne, kui kõik mängijad soovitud arvu kaarte ära vahetada on saanud. Sellisel juhul segatakse kõik mahavisatud kaardid uuesti ära ja mängijatele jagatakse puudujäänud kaardid uuestisegatud pakist.

Minnes tagasi eelneva näite juurde – diiler jagab esimesele mängijale 3 kaarti, teisele 2 kaarti, kui kogu pakk saab välja jagatud. Nüüd võtab diiler kõikides eelnevates voorudes mahavisatud kaardid + käesolevas voorus esimese ja teise mängija poolt mahavisatud kaardid ja segab need uueks pakiks.
Kolmas mängija saab enda vahetuskaardi uuestisegatud pakist.

**Panustamisstruktuur**

2–7 Triple Draw on sama panustamisstruktuuriga kui Holdem. Esimesed kaks panustamisvooru on madala panuselimiidiga ja viimased kaks vooru kõrge panuselimiidiga. Näiteks $1/$2 limiitidega mängus tehakse esimeses kahes voorus panuseid $1 ühikute kaupa ja viimases kahes voorus $2 kaupa.

== Ace to 5 Triple Draw' reeglid ==

Ace to Five Triple Draw (A-5 Triple Draw) on põhimõtteliselt sama mäng, mis 2–7 Triple Draw; ainult käte tugevusjärjekord on erinev. Vastupidiselt 2–7 mängule ei lähe A-5 mängus read ja mastid arvesse ja äss on madal kaart. Seega on parim käsi A2345 (wheel). Teiseks parim käsi on A2346; kolmandaks parim A2356 jne. NB! Paarid, kolmikud ja majad lähevad arvesse ka A-5 triple draw's!

Käe tugevust vaadatakse kombinatsiooni kõrgeima kaardi järgi – näiteks 7,6,5,4,3 on parem kui 8,4,3,2,A (7-ga algav käsi vs 8-ga algav käsi), olgugi et teises kombinatsioonis on 2 madalamat kaarti kui esimeses. Pea meeles, Triple Draw`s hakatakse käe tugevust alati lugema ülevalt alla ja kõrgeima kaardi omanik on kaotaja!

Kõik muu peale käte tugevusjärjekorra on identne 2–7 Triple Draw'ga.

== Kill Gamesi reeglid ==

Kill-struktuuri kasutatakse Holdemile, Omaha High/Low'le ja teistele mängudele lisavürtsi andmiseks. Põhimõtteliselt on tegemist mängudega, kus panused tõusevad, kui üks mängija võidab kaks kvalifitseerunud kätt järjest. Kill-mängud on kodumängudes üsna populaarsed, kuid võivad jääda algajale mängijale natuke segaseks. Proovime need siin lahti seletada.

**Kill või mitte**

Kill-situatsioon tekkimine on kaheastmeline protsess. Esiteks peab üks mängija võitma kaks järjestikust panka (poolitatud pangad või kõrvalpangad arvesse ei lähe). Lisaks peab panga suurus olema vähemalt 5x suur blind. Näiteks $1/$2 mängus on suur blind $1 ja kvalifitseeruva Kill-käe jaoks peab pank olema vähemalt $5. Kui mängija võidab kvalifitseerunud käe, asetatakse tema ette Kill-võimaluse kettake (partial kill button). Omaha High/Low`s saab vastava kettakese, kui mängija võidab nii kõrge kui ka madala käe.

Kui Kill-võimalusega mängija võidab teise kvalifitseerunud käe järjest, on tegemist Kill-situatsiooniga ja panused lähevad kahekordseks! äitekst $1/$2 mängus on väike blind $0.50 ja suur blind $1; neile lisandub Kill-blind, mis on kahekordne suur blind ($2) ja selle asetab Kill-situatsiooni tekitanud mängija. Kuna Kill-blind on $2, on minimaalne potti sisenemistasu samuti $2 ning ka blindid on sunnitud mängus jätkamiseks lisaraha panka panema. Kogu käsi mängitaksegi nagu $2/$4 limiitidega mäng; esimeses kahes panustamisvoorus toimuvad panused $2 ühikute ja viimases kahes voorus $4 ühikute kaupa – täpselt nagu $2/$4 mängus.
Kui Kill-mängija võidab uuesti, siis jätkub ka Kill-situatsioon; seda senikaua, kuni Kill-mängija võituderida katkeb ja keegi teistest mängijatest võidab poti. Pärast seda langetatakse panused tavalisele tasemele.

**Half-Kill**

UltimateBet pakub mängimiseks ka Half-Killi mänge. Tegemist on Kill-mängu variatsiooniga, kus panused ei tõuse terve, vaid poole ühiku võrra. Näiteks $1/$2 mängu mängitakse aktiivse Half-Killiga $1.50/$3 panustega. Muus osas on mäng identne tavalise Kill-mänguga.

== One-on-One Pokeri reeglid ==

Üks-ühele mängu reeglid ei erine millegi poolest tavalistest reeglitest. Ainus eripära on, et üks-ühele mängus ei ole tihtipeale tõstmiste (raise) arv piiratud ja mängijad võivad kordamööda panustades kasvõi kõik mängumärgid panka panna – ka limit-mängus.

**Intensiivne ja arendav**

Üks-ühele mäng on väga intensiivne. Siin ei ole aega seljatoele nõjatudes häid kaarte oodata. See teeb mängu vägagi keeruliseks, sest keskmiste ja kehvade kaartidega mängimine nõuab paljude raskete otsuste tegemist. Samas on selline mängimine väga arendav. Näiteks turniiripokkeri õppimisel tuleks päris mitu õppetundi kulutada üks-ühele laudades mängimisele. Just siin saab kõige paremini aru, et kaartide väärtus on suhteline ja täiesti situatsioonikeskne.

**Üks-ühele turniirid**

Kõige parem on üks-ühele mängu harjutada turniirivormis. Esiteks ei ole turniiril reik nii hävitav, kui madalates üks-ühele rahalaudades. Teiseks kestab mäng seni, kuni üks mängija on võitnud kõik ''chips''<nowiki/>'id. On väga frustreeriv, kui vastane pärast suure poti võitu rahalauast plehku paneb. Turniiril seda ei juhtu. Kolmandaks võib üks-ühele mängu õppimine rahalauas algajale mängijale suhteliselt kalliks kujuneda. Hea on alguses madala sissemaksuga turniiridel mängu eripäradega tutvuda ja veidi vilumust omandada.

PokerStars pakub kõige mitmekülgsemat üks-ühele turniiride valikut. Mängida saab Holdemit (limit, pot-limit, no-limit); Omahat (pot-limit); Omaha Hi/Lo`d (limit; pot-limit); Seven Card Studi ja Seven Card Stud Hi/Lo`d (limit). Turniiride sissemaksud algavad $5.25-st; kõige kallima sissemaksuga turniir on $5100 No-Limit Holdem!

== Razzi reeglid ==

Razz on Seven Card Studi ümberpööratud variant, kus panga võidab kõige nõrgem käsi. Mängus saab osaleda 2–8 mängijat. Igale mängijale jagatakse kokku 7 kaarti, nendest kolm kinniselt ja neli avatult.

**Mängu eesmärk**

Mängu eesmärk on moodustada sinule jagatud 7 kaardist madalam viiekaardiline pokkerikäsi kui vastasmängijatel. Kuna äss loetakse madalaima kombinatsiooni arvestamisel üheks ning read/mastid arvesse ei lähe, on parim madal kombinatsioon A,2,3,4,5. NB! Madal kombinatsioon ei tohi sisaldada paarduvaid kaarte.

Käe tugevust vaadatakse kombinatsiooni kõrgeima kaardi järgi – nt 7,6,5,4,3 on parem kui 8,4,3,2,A (7-ga algav käsi vs 8-ga algav käsi), olgugi et teises kombinatsioonis on 2 madalamat kaarti kui esimeses. Pea meeles, Razzi kätt hakatakse alati lugema ülevalt alla ja kõrgeima kaardi omanik on kaotaja!

**Kohustuslikud panused**

**Ante**

Enne kaartide jagamist asetavad kõik mängijad potti kohustusliku algpanuse ehk ante. Razzis
on tüüpiline ante ca 1/5 madalamast panuselimiidist (nt $1/$2 mängus $0.20).

**Bring-in**

Pärast esimese kolme kaardi (2 kinnist ja 1 avatud) jagamist peab kõige suurema avatud kaardiga mängija tegema kohustusliku avapanuse ehk "bring-in"-i. Tüüpilise struktuuriga mängudes on bring-in 1/2 või 2/5 madalamast panuselimiidist ($1/$2 mängus $0.50). Kui kahel või enamal mängijal on väljas võrdse suurusega kaart, teeb bring-in`i diileri vasakule käele kõige lähemal istuv mängija. Bring-in on ühtlasi panustamise algus – kui keegi vastastest panust ei tõsta, ei pea bring-in`i teinud mängija järgmise kaardi vaatamise eest enam rohkem raha potti panema.

**Panustamisvoorud*'

Kokku on viis panustamisvooru. Esimesed kaks vooru (*3rd street* ja *4th street*) on madala panuselimiidiga; järgmised kolm vooru (*5th street*, *6th street*, *7th street*) on kõrge panuselimiidiga. Näiteks $1/$2 limiitidega mängus toimuvad kõik panustamised (bet) ja tõstmised (raise) esimeses kahes voorus $1 kaupa; kolmes viimases voorus aga $2 kaupa. Ühes voorus saab olla üks algne panus ja kolm tõstmist; maksimaalselt saab $1/$2 mängus panus tõusta madalal panuselimiidil $4 ja kõrgel limiidil $8 peale.

Näidiskäes on võetud aluseks $1/$2 panuselimiitidega mäng. Sulgudes toodud dollarid näitavad vastavate panuste väärtust $1/$2 mängus.

* Esimene voor (*3rd street*) – Igale mängijale jagatakse 2 kinnist ja 1 lahtine kaart. Väikseim lahtine kaart teeb kohustusliku avapanuse, 1/2 madalamast panuselimiidist ($0.50). Valikuliselt võib ta ka tõsta (*raise*), pannes panka ühe madala limiidi panustusühiku ($1). Mäng jätkub kellaosuti liikumissuunas ja igal mängijal on võimalus valida loobumise (*fold*), maksmise (*call*) ja tõstmise (*raise*) vahel. Tõsta saab iga mängija 1 panustamisühiku võrra ($1); maksimaalselt saab panus tõusta 4 ühikule ($4).

* Teine voor (*4th street*) – Kõikidele allesolevatele mängijatele jagatakse 1 lahtine kaart. Nüüd alustab panustamist kõrgeim kaart või kombinatsioon (kõrgeim kombinatsioon on antud hetkel 2 ässa). Kui kõrgeim kombinatsioon on võrdne kahel või enamal mängijal, alustab panustamist diileri vasakule käele lähemal istuv mängija. Kolmele tuttavale käigule (*fold*, *call*, *raise*) lisandub nüüd ka võimalus raha panka panemata vaadata (*check*). Seda juhul, kui ükski mängija pole veel antud voorus panust teinud. Sisuliselt annab mängija vaadates sõnavooru järgmisele mängijale, kuid erinevalt *3rd street*<nowiki/>'ist ei pea ta veel kaartidest loobuma ja saab jätkata mängu. Kui keegi mängijatest on panuse teinud, kaob vaatamise võimalus ära ja järgnevad mängijad saavad valida maksmise, tõstmise või loobumise vahel.

Käiguvoor liigub edasi kellaosuti liikumissuunas. Kui ühel mängijatest moodustub avatud kaartidest paar, siis on temal JA teistel mängijatel võimalus panustada 1 ühik ($1) või tõsta 2 ühikule ($2). Paari väljasolek on ainus eriolukord, kus mängija saab korraga tõsta 2 panustusühiku võrra ja see kehtib ainult *4th street*-panustusvooru puhul. Edasistes voorudes toimub panustamine eranditult 1 ühiku kaupa.

* Kolmas voor (*5th street*) – mängijad saavad juurde 1 lahtise kaardi. Mäng jätkub sarnaselt eelmise vooruga, kõige kõrgem kombinatsioon alustab panustamist, kuid panuselimiit tõuseb madalalt limiidilt ($1) kõrgele limiidile ($2). Kolmandas ja kõigis edasistes panustamisvoorudes toimub panustamine ja tõstmine kõrge limiidi järgi.

* Neljas voor (*6th street*) – mängijad saavad juurde 1 lahtise kaardi. Panustamine analoogne eelmisele voorule.

* Viies voor (*7th street*) – mängijad saavad juurde 1 kinnise kaardi. Panustamine analoogne eelmisele voorule. Väga harva võib juhtuda, et kõik 8 mängijat püsivad mängus kuni viimase kaardini. Sellisel juhul saaksid kaardid lihtsalt otsa (8x7=56, kuid pakis on ainult 52 kaarti) ning personaalsete kinniste kaartide asemel jagatakse laua keskele üks lahtine kaart, mida kõik mängijad võivad kasutada enda parima viiekaardilise pokkerikäe moodustamisel.

Kaartide avamine (*showdown*) – esimesena avab kaardid viimasena käiguvoorus olnud mängija. Edasi jätkatakse kellaosuti liikumissuunas ja igal mängijal on õigus enda kaarte näidata või – juhul kui nad näevad, et eelnevalt kaardidavanud mängija käsi lööb nende käe – kaardid näitamata maha visata (muck). Tihti mängijad kasutavadki muckimise võimalust, et mitte anda vastastele infot enda mängustiili kohta. NB! Muckides ole veendunud, et sa kogemata võitvat kätt maha ei viska!

== H.O.R.S.E. reeglid ==
H.O.R.S.E tõusis uue tähena avalikkuse ette pärast laialdast kajastamist leidnud 50 000-dollarise sissemaksuga H.O.R.S.E-turniiri 2006. aasta WSOP-l. Paljude professionaalide jaoks oli sellel turniiril edukas esinemine võib-olla tähtsamgi, kui edu WSOP põhiturniiril. Põhjuseks võib tuua, et H.O.R.S.E eeldab väga laialdasi teadmisi ja oskusi viiest erinevast pokkerimängust. Hea pokkeriratsanik peab olema väga mitmekülgne ja oskama valitseda kõiki pokkerihobu tujusid.

H.O.R.S.E on tegelikult viie pokkerimängu – Holdem, Omaha hi/lo, Razz, Stud ja stud Eight or better – tähtedest koostatud lühend. H.O.R.S.E-i näol polegi tegemist omaette mänguga, vaid formaadiga, kus ühe turniiri või rahalaua jooksul mängitakse kordamööda eelmainitud viit mängu. Mänguvormi vahetatakse kindla aja või käte arvu tagant. Näiteks mängitakse pool tundi Holdemit, siis pool tundi Omahat jne. H.O.R.S.E panustamisstruktuuriks on kõigis mängudes *fixed limi''t.

H.O.R.S.E-i saab internetis mängida PokerStarsis ja FullTiltPokeris.

## Vaata ka
* Stud poker
* Caribbean stud poker
* Magic Moments of Poker
* Eesti pokkerimängijate loend
* WSOP
* Hiina pokker